Klinton AQSh saylovchilari o‘rtasida mashhurligi bo‘yicha Trampdan ustunligini oshirdi

AQSh prezidentligi lavozimiga Demokratik partiyadan nomzod Hillari Klinton amerikalik saylovchilar o‘rtasida mashhurligi bo‘yicha respublikachilardan nomzod milliarder Donald Trampdan ustunligini oshirdi. Bu haqda Reuters Ipsos xalqaro ijtimoiy markaz tomonidan 19-avgust, juma kuni chop etilgan yangi umummilliy so‘rov natijalariga tayanib ma’lum qildi, deya xabar bermoqda “TASS”.

14—18-avgust kunlari davomida olingan oxirgi ma’lumotlarga ko‘ra, Klinton uchun noyabrdagi saylovlarda so‘rovda qatnashganlarning 42 foizi ovoz berishga tayyor. Trampni esa ularning 34 foizi qo‘llab-quvvatlash niyatida.
Shu tariqa sobiq davlat kotibi milliarderdan 8 foizga o‘zib ketdi.
Reuters va Ipsos’ning o‘tgan hafta oxirida keltirgan ma’lumotlarida nomzodlar o‘rtasidagi farq kamroq edi. So‘rovnomada ishtirok etganlarning 35 foizi Trampni qo‘llab-quvvatlab ovoz bergan bo‘lsa, Klinton uchun ularning 41 foizi ovoz berishga tayyor ekanligini ma’lum qilgan edi.